Ամեն պարագայում, ներկա դրությամբ Հայաստանը գտնվում է Մուտքի արտոնությունների դյուրացման (Visa Facilitation) փուլում։ Այս փուլում ՀՀ քաղաքացիների համար մուտքի արտոնագրի վճարներն են կրճատվել, որոշ խմբերի համար ընդհանրապես վճարները վերացվել են: Վստահաբար՝ ապագայում, ինչ-որ պահի, Հայաստանը մուտքի դյուրացման փուլից կանցնի մուտքի ազատականացման փուլին (Visa Liberalization), որի ավարտին արդեն ՀՀ քաղաքացիները կստանան առանց վիզայի ԵՄ մուտք գործելու արտոնություն: Բայց ես չեմ կարող ասել, թե դա երբ կպատահի: Վիզային հարցերի համալիրը ներառված չի եղել ասոցացման բանակցություններում, եւ ներկա պահին էլ այն անջատ է ընթացող ԵՄ-ՀՀ բանակցություններից: